2020 m. Dakaro ralis

2020 m. Dakaro ralis – 42-asis Dakaro ralis, kuris vyko 2020 m. sausio 5–17 d. Saudo Arabijoje. Tai buvo pirmas kartas Dakaro ralio istorijoje, kai jis vyko Azijos kontinente.

Šių metų Dakaro ralio direktoriumi buvo David Castera, 2019 m. kovo mėn. pakeitęs 15 metų tarnavusį Etienne Lavigne.

Šių metų ralio distanciją sudarė apie 9000 km. Lenktynės prasidėjo antrame pagal dydį šalies mieste Džidoje, o baigėsi Al Kidijoje. Poilsio diena buvo Rijade.

Sausio 12 d., įpusėjus 7 greičio ruožui, po patirtos avarijos žuvo motociklininkas iš Portugalijos Paulo Goncalves.

Sausio 24 d. Nyderlandų ligoninėje mirė dar vienas motociklininkas Edwin Straver, kuris patyrė stiprią avariją 11 greičio ruože.

Dalyvių skaičius 

Pastaba: Skliausteliuose nurodytas lenktynininkų, važiuojančių „Dakar Experience“ kategorijoje, skaičius.

Lietuviai Dakare 
Lietuvai šiame ralyje atstovavo: 

2019 m. pabaigoje, besiruošiant Dakaro raliui, B. Vanago šturmanas Sebastian Rozwadowski susirgo virusine liga ir buvo priverstas praleisti Dakaro lenktynes. B. Vanagas sugebėjo sudaryti sutartį su nauju šturmanu iš Portugalijos Filipe Palmeiro ir dalyvauti Dakaro ralyje.

Pirmąkart Dakaro istorijoje vieną iš ralio etapų laimėjo Lietuvos lenktynininkas – Vaidotas Žala laimėjo pirmąjį etapą. Paskutiniajame etape Vaidoto automobilis patyrė gedimą, kurį pavyko suremontuoti ir suspėti į finišo podiumą likus vos kelioms minutėms iki jo uždarymo. 

2 etape apsivertė Antano Juknevičiaus ekipažas. Apgadintu automobiliu pavyko finišuoti, tačiau paaiškėjo kad buvo apgadintas ir variklis. Trečiajame etape variklis ėmė smarkiai kaisti, teko dažnai stoti. Finišavus per naktį buvo pakeista viena iš V8 variklio galvutės tarpinių, tačiau ketvirtajame etape variklis toliau kaito. Finišavus per naktį buvo pakeista ir antrosios galvutės tarpinė. Po to su varikliu daugiau problemų nebuvo.

6 etape Edvino Juškausko automobilyje kilo gaisras. Sportininkams pavyko užgesinti ugnį, tačiau tęsti lenktynių buvo neįmanoma. Per poilsio dieną automobilį pavyko suremontuoti ir Edvinas tęsė varžybas „Dakar Experience“ kategorijoje. „Dakar Experience“ parodytas laikas neskaitomas bendroje įskaitoje. 8 etape dėl gedimo Edvinas Juškauskas nefinišavo, ir pagal taisykles, toliau tęsti varžybas net ir „Dakar Experience“ kategorijoje nebegalėjo.

Lenktynių organizatoriai V. Žalai ir S. Jurgelėnui už pagalbą daugiamečiams ralio dalyviams prancūzams Ronan Chabot ir Gilles Pillot ekipažui įteikė "Epic story" atminimo medalius, kurie yra dalijami istorijų, labiausiai atspindinčių Dakaro ralio dvasią, dalyviams. Kasmet atrenkami keturi išskirtiniai įvykiai. Lietuviai nusipelnė apdovanojimo po to kai atvertė apgadintą prancūzų automobilį, kuris buvo užtvėręs kelią kanjone, o po to turėjo atbuline pavara važiuoti kanjonu atgal ir ieškoti kito kelio. Už šią pagalbą etapo pabaigoje Dakaro ralio organizatoriai lietuviams kompensavo 10 min. prarasto laiko.

Etapai 
Lenktynes sudarė 12 etapų.

Etapų rezultatai

Motociklai
 Sausio 12 d. važiuojant greičio etapą žuvo motociklininkas Paulo Gonçalves. Mirties priežastimi nustatyta sustojusi širdis. 
 Dėl Paulo žūties 8 etapas buvo atšauktas.

Keturračiai
 8 etapas motociklininkams ir keturračiams buvo atšauktas dėl Paulo Gonçalves žūties.
 dalyviai važiuojantys "Dakar Experience" kategorijoje.

Automobiliai

UTV
 dalyviai važiuojantys "Dakar Experience" kategorijoje.

Sunkvežimiai
 dalyviai važiuojantys "Dakar Experience" kategorijoje.

Nugalėtojai

Motociklai

Keturračiai

Automobiliai

UTV

Sunkvežimiai

Nuorodos 
Oficiali ralio svetainė

Šaltiniai 

Dakaro ralis pagal metus
2020 sporte
Saudo Arabijos sporto varžybos